Mariano Rajoy
Mariano Rajoy Brey (talaffuzi: Mariano Raxoy Brey; 27-mart 1955, Santyago-de-Kompostela) – Ispaniya xalq partiyasi rahbari. 2011-yildan 2018-yilgacha – hukumat raisi. 2011-yil 20-noyabrda boʻlib oʻtgan umumxalq parlament saylovlarida uning rahbarligidagi Ispaniya xalq partiyasi gʻalaba qozonib, quyi palatadagi 350 oʻrindan 186 tasini qoʻlga kiritdi. Ispaniya tarixida ikki monarx: 2011-2014-yillarda Juan Carlos I va 2014-2018-yillarda Filipp VI davrida ishlagan yagona bosh vazir boʻlgan.